CELEX: E2021P0005
Language: fi
Date: 2021-12-08 00:00:00
Title: Héraðsdómur Reykjavíkurin 8 päivänä joulukuuta 2021 päivätty pyyntö saada EFTAn tuomioistuimelta neuvoa-antava lausunto asiassa Anna Bryndís Einarsdóttir vastaan Islannin valtiovarainministeriö (Asia E-5/21) 2022/C 153/07

7.4.2022   
            
            
               FI
            
            
               Euroopan unionin virallinen lehti
            
            
               C 153/13
            
         
      Héraðsdómur Reykjavíkurin 8 päivänä joulukuuta 2021 päivätty pyyntö saada EFTAn tuomioistuimelta neuvoa-antava lausunto asiassa Anna Bryndís Einarsdóttir vastaan Islannin valtiovarainministeriö
      (Asia E-5/21)
      (2022/C 153/07)
      
         Héraðsdómur Reykjavíkur (Reykjavikin käräjäoikeus) on esittänyt 8 päivänä joulukuuta 2021 EFTAn tuomioistuimelle pyynnön neuvoa-antavan lausunnon saamiseksi asiassa Anna Bryndís Einarsdóttir vastaan Islannin valtiovarainministeriö. Pyyntö saapui EFTAn tuomioistuimen kirjaamoon 13 päivänä joulukuuta 2021 ja koskee seuraavia kysymyksiä:
      Velvoittaako sosiaaliturvajärjestelmien yhteensovittamisesta annetun asetuksen (EY) N:o 883/2004 6 artikla (ks. myös asetuksen 21 artiklan 3 kohta) ETA-valtiota äitiys-/isyysvapaaseen liittyviä maksuja laskiessaan laskemaan viitetulon henkilön koko Euroopan talousalueen työmarkkinoilla saaman kokonaispalkan perusteella? Rikkooko se, että huomioon otetaan ainoastaan henkilön kokonaispalkka kyseisillä kotimaan työmarkkinoilla, edellä mainittua säännöstä ja ETA-sopimuksen periaatteita (ks. esim. ETA-sopimuksen 29 artikla)?